钦定古今图书集成/历象汇编/庶征典/第182卷 > 《祭飞蝗文》元·好问
## 钦定古今图书集成/历象汇编/庶征典/第182卷 > 《祭飞蝗文》元·好问

粤惟此州，百道从出。调度之急，膏血既枯。县望此秋，
以纾日夕。沴气所召，百螣踵来。种类之繁，蔽映天日。
如云之稼，一饱莫供。道路嗷嗷，无望卒岁。考之《传记》，
事有前闻。鲁公中牟，今为异政。贪墨汝罚，讵曰弗灵。
言念兹时，濒于陆沈。吏实不德，民则何辜？岁或凶荒，
转死谁救？敢殚志愿，神其悯之。